ฝ่ายสิ่งแวดล้อมและสุขาภิบาล เขตหลักสี่ ตรวจสอบเหตุร้องเรียนกรณีคอกไก่และเผาขยะส่งกลิ่นเหม็นรบกวน ซอยวิภาวดีรังสิต 60 แขวงตลาดบางเขน  โดยเจ้าหน้าที่ได้แจ้งให้ผู้ดูแลสถานที่ กำกับดูแลและควบคุมสุขลักษณะของสถานที่เลี้ยงไก่ โดยไม่ให้เกิดกลิ่นเหม็นรบกวนและเป็นแหล่งที่อยู่อาศัยของสัตว์และแมลงนำโรค ภายใน 7 วัน รวมทั้งงดเว้นการเผาขยะหรือวัสดุในที่โล่ง โดยให้ดำเนินการทันที พร้อมกันนี้ให้จัดเก็บและกำจัดขยะให้เป็นไปตามหลักสุขาภิบาล เพื่อไม่ให้เกิดมลพิษต่อสิ่งแวดล้อม และไม่สร้างความเดือดร้อนรำคาญต่อประชาชนที่พักอาศัยบริเวณใกล้เคียง นอกจากนี้ เจ้าหน้าที่เขตฯ จะตรวจสอบข้อมูลเจ้าของที่ดิน เพื่อให้ข้อแนะนำและกำชับผู้เช่าที่ดินในการปรับปรุงและแก้ไขเรื่องดังกล่าวต่อไป
ตรงคอกไก่ ส่งกลิ่นเหม็นขี้ไก่ในเวลากลางคืน และชอบเผาอะไรไม่ทราบส่งกลิ่นเหม็นสารเคมี พลาสติก ยาง แทบทุกวันทั่วบริเวณ กลับมาเผาอีกแล้วครับ แล้วกลางคืนความชื้นจากขี้ไก่เหม็นไปทั่วบริเวณใกล้เคียง
ขอขอบคุณเจ้าหน้าที่เขตมากๆครับ ทำงานรวดเร็วมาก